**Tiesību akta projekta sākotnējās ietekmes novērtējuma ziņojums (anotācija)**

**Grozījums Ministru kabineta 2010.gada 17.augusta noteikumos Nr.789 „Klimata pārmaiņu finanšu instrumenta finansēto projektu atklāta konkursa „Sabiedrības izpratnes attīstīšana par siltumnīcefekta gāzu emisiju samazināšanas nozīmi un iespējām” nolikums”**

|  |
| --- |
| **I. Tiesību akta projekta izstrādes nepieciešamība** |
|  1. |  Pamatojums | Noteikumu projekts sagatavots saskaņā ar likuma „Par Latvijas Republikas dalību Kioto protokola elastīgajos mehānismos” 10.panta trešās daļas 1. punktu. |
|  2. |  Pašreizējā situācija un problēmas | Latvijas Republika starptautiskās emisiju tirdzniecības ietvaros ir noslēgusi līgumus par noteiktā daudzuma vienību pirkšanu un pārdošanu ar dažādām valstīm. Atbilstoši likuma „Par Latvijas Republikas dalību Kioto protokola elastīgajos mehānismos” 8.un 10.pantam un starptautisko līgumu nosacījumiem, iegūto finansējumu ir paredzēts izlietot projektu iesniegumu atklātu konkursu organizēšanai, kas veicina siltumnīcefekta gāzu (turpmāk – SEG) emisijas samazināšanu.Atsevišķi starptautiskie līgumi paredz finansējuma izmantošanu (izmaksāšanu finansējuma saņēmējam pēc noslēguma pārskata un maksājuma pieprasījuma pārbaudes) līdz 2013.gada 31.jūlijam.Pēc konkursa „Kompleksi risinājumi siltumnīcefekta gāzu emisiju samazināšanai” pirmās kārtas noslēgšanās ir radies Klimata pārmaiņu finanšu instrumenta (turpmāk - KPFI) finansējuma atlikums **2 255 702,80 latu apmērā, kas vēl nav piešķirts konkursa kārtībā apstiprinātu projektu īstenošanai.** Konkursa „Kompleksi risinājumi siltumnīcefekta gāzu emisiju samazināšanai” pirmajā kārtā bija pieejams neizmantotais finansējums no konkursiem, kuru kārtību nosaka šādi normatīvie akti:1. Ministru kabineta 2010.gada 8.jūnija noteikumi Nr. 521 „Klimata pārmaiņu finanšu instrumenta finansēto projektu atklāta konkursa „Kompleksi risinājumi siltumnīcefekta gāzu emisiju samazināšanai ražošanas ēkās” nolikums” (turpmāk-MK noteikumi Nr. 521);
2. Ministru kabineta 2010.gada 5.maija noteikumi Nr. 417 „Klimata pārmaiņu finanšu instrumenta finansēto projektu atklāta konkursa „Kompleksi risinājumi siltumnīcefekta gāzu emisiju samazināšanai valsts un pašvaldību profesionālās izglītības iestāžu ēkās” nolikums” (turpmāk-MK noteikumi Nr. 417);
3. Ministru kabineta 2010.gada 17.augusta noteikumos Nr.789 „Klimata pārmaiņu finanšu instrumenta finansēto projektu atklāta konkursa „Sabiedrības izpratnes attīstīšana par siltumnīcefekta gāzu emisiju samazināšanas nozīmi un iespējām” nolikums” (turpmāk-MK noteikumi Nr. 789).

MK noteikumu Nr. 789 4.1punkts paredz, ka neizmantoto finansējumu pievieno konkursa „Kompleksi risinājumi siltumnīcefekta gāzu emisiju samazināšanai” pieejamam finansējumam.Atbildīgās iestādes ieskatā, lai visātrāk un lietderīgāk nodrošinātu daļas no finansējuma atlikuma (**1 127 851,40 latu)** , ko būtu iespējams novirzīt projektu īstenošanai, izmantošanu, ir steidzami jāorganizē konkursa „Siltumnīcefekta gāzu emisiju samazināšana pašvaldību publisko teritoriju apgaismojuma infrastruktūrā” otrā kārta. Konkursa pirmā kārta noslēdzās 2011.gadā un tika apstiprināti 24 projektu iesniegumi un noraidīti 12 projektu iesniegumi, no kuriem 11 neatbilda administratīvās vērtēšanas kritērijiem, bet viens projekta iesniegums noraidīts KPFI finanšu nepietiekamības dēļ. Visos līgumos par projektu, kuru īstenošana nenoslēdzās 2012.gada 1.jūlijam, īstenošanu izdarīti grozījumi un projektu īstenošana tika pagarināta par četriem mēnešiem saskaņā ar Ministru kabineta 2011.gada 24.maija noteikumu Nr. 408 „Klimata pārmaiņu finanšu instrumenta finansēto projektu atklāta konkursa „Siltumnīcefekta gāzu emisiju samazināšana pašvaldību publisko teritoriju apgaismojuma infrastruktūrā” nolikums” (turpmāk – konkursa nolikums) 58.punktu, līdz ar to visi projektu iesniedzēji jau ir izmantojuši konkursa nolikumā paredzētās tiesības un grozījumi konkursa nolikumā neietekmēs pirmajā kārtā apstiprināto projektu īstenošanu. Grozījums MK noteikumos Nr. 521, MK noteikumos Nr. 789 un grozījums MK noteikumos Nr. 417 paredz, ka neizmantoto finansējumu pievieno konkursa „Siltumnīcefekta gāzu emisiju samazināšana pašvaldību publisko teritoriju apgaismojuma infrastruktūrā” pieejamam finansējumam.Konkursa „Kompleksi risinājumi siltumnīcefekta gāzu emisiju samazināšanai” pirmajā kārtā piedalījušos pretendentu tiesiskā paļāvība netiks aizskarta, jo konkursa pirmā kārtā noslēdzās 2012.gada decembrī un atbildīgā iestāde un finansējuma saņēmēji ir noslēguši līgumus par projektu īstenošanu līdz 2013.gada 30.aprīlim. KPFI finansējums **2 255 702,80** latu apmērā ir finansējuma atlikums, par kuru netika noslēgti līgumi.**Tā kā projektu iesniedzēji konkursā var būt pašvaldības un komersanti, kas īsteno projektu pašvaldību publiskajā teritorijā, Vides aizsardzības un reģionālās attīstības ministrija ir vērsusies pie Latvijas Pašvaldību savienības viedokļa noskaidrošanai par konkursa organizēšanu un projektu īstenošanas iespējamību tik īsos termiņos, kā arī apzinājusi Latvijas Republikas pašvaldības, un norādījusi uz iespēju izsludināt iepirkumu uz projektā paredzētajiem materiālu piegādes līgumiem un būvdarbiem jau līdztekus noteikumu projekta saskaņošanai, iepirkuma nolikumā paredzot, ka līgums varēs tikt slēgts (tātad arī izmaksas rasties varēs) pēc grozījumu spēkā stāšanās.** |
|  3. |  Saistītie politikas ietekmes novērtējumi un pētījumi | Nav attiecināms. |
|  4. |  Tiesiskā regulējuma mērķis un būtība | Noteikumu projekts paredz, ka neizmantoto finansējumu pievieno konkursa „Siltumnīcefekta gāzu emisiju samazināšana pašvaldību publisko teritoriju apgaismojuma infrastruktūrā” pieejamam finansējumam. |
|  5. |  Projekta izstrādē iesaistītās institūcijas | Noteikumu projekts tiks skatīts Klimata pārmaiņu finanšu instrumenta konsultatīvajā padomē un izsūtīts citiem sociālajiem partneriem. |
|  6. |  Iemesli, kādēļ netika nodrošināta sabiedrības līdzdalība | Finansējuma atlikums, kura izmantošanas termiņš ir līdz 2013.gada 31. jūlijam, tapa zināms pēc konkursa „Kompleksi risinājumi siltumnīcefekta gāzu emisiju samazināšanai” pirmās kārtas noslēgšanas 2012.gada decembrī un sekojoši tika veikta grozījumu projekta sagatavošana un saskaņošana ar atbildīgajām ministrijām. |
|  7. |  Cita informācija |  Nav. |

|  |
| --- |
| **II. Tiesību akta projekta ietekme uz sabiedrību** |
|  1. |  Sabiedrības mērķgrupa | Konkursā „Siltumnīcefekta gāzu emisiju samazināšana pašvaldību publisko teritoriju apgaismojuma infrastruktūrā” projektu iesniedzēji Latvijas Republikas pašvaldība, tās iestāde vai aģentūra, kā arī Latvijas Republikā reģistrēts komersants. Minētās sabiedrības mērķgrupas bilancē ir apgaismojuma infrastruktūra, ar kuru nodrošina pašvaldības autonomas funkcijas izpildi atbilstoši normatīvajiem aktiem par pašvaldībām, kura atrodas pašvaldības publiskajā teritorijā un kurā tiks veiktas konkursā atbalstāmas aktivitātes. |
|  2. |  Citas sabiedrības grupas (bez mērķgrupas), kuras tiesiskais regulējums arī ietekmē vai varētu ietekmēt | Cita sabiedrības grupas netiek ietekmētas. |
|  3. |  Tiesiskā regulējuma finansiālā ietekme | Konkursa ietvaros pieejamais finansējums ir  **2 255 702,80** lati, kur vienam projektam pieejamais minimālais Klimata pārmaiņu finanšu instrumenta finansējums ir 15 000 latu, savukārt, maksimālais – 1 000 000 latu. |
|  4. |  Tiesiskā regulējuma nefinansiālā ietekme | Normatīvā akta apstiprināšanas gadījumā tiks īstenots projektu iesniegumu konkurss, kas, ņemot vērā tā specifiku, samazinās SEG emisiju apjomu, kā arī esošo elektroenerģijas patēriņu. |
|  5. |  Administratīvās procedūras raksturojums | Administratīvās procedūras nemainās. Projektu iesniedzējiem atbilstoši paredzētajai darbībai ir jāiesniedz projekta iesnieguma veidlapa un papildus iesniedzamie dokumenti. Minētos dokumentus var iesniegt gan papīra, gan arī elektroniskā dokumenta formā. |
|  6. |  Administratīvo izmaksu monetārs novērtējums | Informācijas iesniegšanas un uzglabāšanas pienākumi neradīs papildus izmaksas. |
|  7. |  Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
|  **Rādītāji** | **2013. gads** |  Turpmākie trīs gadi (tūkst. latu) |
| **2014** | **2015** | **2016** |
|  Saskaņā ar valsts budžetu kārtējam gadam |  Izmaiņas kārtējā gadā, salīdzinot ar budžetu kārtējam gadam |  Izmaiņas, salīdzinot ar kārtējo (2013.) gadu |  Izmaiņas, salīdzinot ar kārtējo (2013.) gadu |  Izmaiņas, salīdzinot ar kārtējo (2013.) gadu |
|  1 |  2 |  3 |  4 |  5 |  6 |
|  1. Budžeta ieņēmumi: |  |    |    |    |    |
|  1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi |  |    |    |    |    |
|  1.2. valsts speciālais budžets |  |    |    |    |    |
|  1.3. pašvaldību budžets |  |    |    |    |    |
|  2. Budžeta izdevumi: |  |  |  |  |    |
|  2.1. valsts pamatbudžets |  | 03. |  |  |    |
|  2.2. valsts speciālais budžets |  |  |  |  |    |
|  2.3. pašvaldību budžets |  |  |  |  |    |
|  3. Finansiālā ietekme: |  |  |  |  |    |
|  3.1. valsts pamatbudžets |  |  |  |  |    |
|  3.2. speciālais budžets |  |  |  |  |    |
|  3.3. pašvaldību budžets |  |  |  |  |    |
|  4. Finanšu līdzekļi papildu izde­vumu finansēšanai (kompensējošu izdevumu samazinājumu norāda ar "+" zīmi) |  |  |  |    |    |
|  |  |    |    |
|  |  |    |    |
|  5. Precizēta finansiālā ietekme: |  |  |  |    |    |
|  5.1. valsts pamatbudžets |  |  |    |    |
|  5.2. speciālais budžets |    |    |    |    |
|  5.3. pašvaldību budžets |    |    |    |    |
|  6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): |    |
|  6.1. detalizēts ieņēmumu aprēķins |
|  6.2. detalizēts izdevumu aprēķins |
| 6.2.1. Ietaupījums, kas radies no citu konkursu projektu īstenošanas un ir paredzēts Konkursa „Siltumnīcefekta gāzu emisiju samazināšana pašvaldību publisko teritoriju apgaismojuma infrastruktūrā" |   |  |  |  |  |
|  7. Cita informācija | Konkursam būs pieejams neizmantotais finansējums no ietaupījuma, kas radies no citu konkursu projektu īstenošanas un ir paredzēts konkursa "Siltumnīcefekta gāzu emisiju samazināšana pašvaldību publisko teritoriju apgaismojuma infrastruktūrā" projektiem **2 255 702,80** latu apmērā. Budžeta līdzekļi ieplānoti 27.00.00 programmā „Klimata pārmaiņu finanšu instruments” apakšprogrammā 27.02.00 „Klimata pārmaiņu finanšu instrumentu projekti” 2013.gada ietvaros. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
|  1. |  Nepieciešamie saistītie tiesību aktu projekti | Grozījumi Ministru kabineta 2011.gada 24.maija noteikumos Nr. 408 „Klimata pārmaiņu finanšu instrumenta finansēto projektu atklāta konkursa "Siltumnīcefekta gāzu emisiju samazināšana pašvaldību publisko teritoriju apgaismojuma infrastruktūrā" nolikums” (Nosūtīts saskaņošanai kā Ministru kabineta lieta vienlaicīgi ar noteikumu projektu);Grozījums Ministru kabineta 2010.gada 5.maija noteikumos Nr. 417 „Klimata pārmaiņu finanšu instrumenta finansēto projektu atklāta konkursa „Kompleksi risinājumi siltumnīcefekta gāzu emisiju samazināšanai valsts un pašvaldību profesionālās izglītības iestāžu ēkās” nolikums” (Nosūtīts saskaņošanai kā Ministru kabineta lieta vienlaicīgi ar noteikumu projektu);Grozījums Ministru kabineta 2010.gada 8.jūnija noteikumos Nr. 521 „Klimata pārmaiņu finanšu instrumenta finansēto projektu atklāta konkursa „Kompleksi risinājumi siltumnīcefekta gāzu emisiju samazināšanai ražošanas ēkās” nolikums” (Nosūtīts saskaņošanai kā Ministru kabineta lieta vienlaicīgi ar noteikumu projektu). |
|  2. |  Cita informācija |  |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
|  1. |  Saistības pret Eiropas Savienību |  Nav attiecināms. |
|  2. |  Citas starptautiskās saistības |  Finansējums iegūts Starptautiskās emisiju tirdzniecības ietvaros atbilstoši Apvienoto Nāciju Organizācijas (ANO) Konvencijas par klimata pārmaiņām Kioto protokola (11.12.1997.) 17.panta nosacījumiem. |
|  3. |  Cita informācija |  Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
|  1. |  Projekta izpildē iesaistītās institūcijas | Noteikumu projekta izpildi nodrošinās Vides aizsardzības un reģionālās attīstības ministrija un Valsts SIA „Vides investīciju fonds”. |
|  2. |  Projekta izpildes ietekme uz pārvaldes funkcijām | Noteikumu projekts pārvaldes funkcijas būtiski neietekmēs. |
|  3. |  Projekta izpildes ietekme uz pārvaldes institucionālo struktūru.Jaunu institūciju izveide | Noteikumu projekta apstiprināšanas gadījumā jaunas iestādes vai struktūras nebūs jāizveido. |
|  4. |  Projekta izpildes ietekme uz pārvaldes institucionālo struktūru.Esošu institūciju likvidācija | Noteikumu projekta apstiprināšanas gadījumā netiek paredzēts likvidēt iestādes vai struktūras. |
|  5. |  Projekta izpildes ietekme uz pārvaldes institucionālo struktūru.Esošu institūciju reorganizācija | Noteikumu projekta apstiprināšanas gadījumā netiek paredzēts reorganizēt iestādes vai struktūras. |
|  6. |  Cita informācija | Nav. |

Ministru prezidents V.Dombrovskis

Vides aizsardzības un

reģionālās attīstības ministrs E.Sprūdžs

Vīza:

Valsts sekretārs A.Antonovs

11.04.2013. 14:44

Z.Krūkle

Investīciju politikas departamenta

Programmu vadības nodaļas vecākā eksperte

66016713, Zanda.Krukle@varam.gov.lv